平安夜同男朋友到九龍城一帶掃食. 第一站係”清真牛肉館”.一心只想食牛肉餅, d亞姐亦好醒目, 見人咁多, 有排等, 一坐低就問我地洗落左個牛肉餅先. ($18 - 2件) 等左15分鐘先有得食呀! 好熱, 一咬之下, 肉汁四濺, 有食小籠包之感覺~ 好有牛肉味, 肉質好鬆化, 唔會實一實, 不消一會已吃畢….本想走人, 但原來有例寫明”最低消費”位位$18, 即每人一客牛肉餅, 所以只好叫多個雞肉湯餃, 但呢個就唔多得, 無咩味, 好淡~都係食牛肉餅好喇……